Την ώρα που είναι σε εξέλιξη εισαγγελική έρευνα για τους ηθικούς και φυσικούς αυτουργούς της επίθεσης σε βάρος του δημάρχου Θεσσαλονίκης, ο πρώην νομάρχης της πόλης έχρισε μοναδικό υπεύθυνο τον ίδιο τον δήμαρχο.

Μιλώντας στον ΑΝΤ1 ο Παν. Ψωμιάδης «καταδίκασε» μεν την επίθεση, έσπευσε δε να κατηγορήσει τον Γ. Μπουτάρη για το ότι συμμετείχε στην εκδήλωση για τη Γενοκτονία των Ποντίων.

«Καταδικάζω και καταδίκασα όλα αυτά που συνέβησαν εις βάρος του κυρίου δημάρχου. Κατ’ αρχάς είμαι κατά της σωματικής βίας, κατά της χειροδικίας από την άλλη θέλω τον πολιτικό μου αντίπαλο όρθιο. Ο μοναδικός υπεύθυνος είναι ο ίδιος ο Μπουτάρης, ο οποίος με την παρουσία του προκάλεσε. Για αυτή τη δήλωση για τον Κεμάλ δεν άκουσα ποτέ κανέναν πολιτικό να καταδικάσει αυτό που είπε», είπε ο πρώην νομάρχης.